Publication: Magyar Közlöny
Issue: MK-2003-111 (Year: 2003, Number: 111)
Era: 1990-2004
Section: Melléklet a 25/2003. (IX. 26.) OM rendelethez
Paragraph Index: 235

1. Történeti ismeretek − A vizsgázó ismerje a nemzeti kisebbség történetének alapvetõ jellemzõit. A népcsoport eredetét, közösséggé formálódásának kezdeteit. − Tekintse át az ezzel kapcsolatos írásos és íratlan forrásokat, hagyományokat. − Használja fel a képi, elektronikus forrásokat. − Ismerje a népcsoportnak a Magyar Királyság társadalmi szervezetében betöltött szerepét. − Ismerje a közösségi együttélés változásait, mutassa be a jelenkorig érvényes hatásokat. − Mutassa be az interetnikus kapcsolatokat. − Tárja fel az anyaország és a hazai kisebbség története közötti összefüggéseket. − Tárja fel és értelmezze a népcsoport helyi és regionális történetére vonatkozó forrásokat. − Ismerje a családtörténet kutatásának eredményeit, fogalmazzon meg általános érvényû következtetéseket. − Legyen képes a kapott forrásrészletek, publicisztikai, képi források és elektronikus ismerethordozók, valamint a személyes tapasztalatok alapján a múlt és a jelen között párhuzamot vonni.

Source: https://magyarkozlony.hu/hivatalos-lapok/ae836c20bbb75da3ee27c97f627fca8df13d0251/dokumentumok/fff4cee43b9223d08082993b42955afa2b37169c/letoltes